Újabb támogatás a hazai gazdák termelői csoportjainak | EMVA - Tanácsadó
A tájékoztatás szerint az agrártárca kiemelt célja: az agrárgazdasági vállalkozások hazai és nemzetközi piaci pozícióinak erősítése, aminek egyik fontos eszköze az együttműködések ösztönzése, a termelői csoportok létrehozásának és fejlesztésének előmozdítása.
A mostani pályázat keretében, a 2014. január 1-nél nem régebben alakult, elismert termelői csoportok, termelői szervezetek együttműködésének támogatása valósulhat meg.
A felhívás kedvezményezettjei a vissza nem térítendő támogatást az elismerést követő 5 éven keresztül vehetik igénybe, a termékeik értékesítése alapján számított számított átalányösszeg formájában.
A támogatás maximum összege termelői csoportonként évente 100 ezer eurónak – mintegy 33-36 millió forintnak – megfelelő összeg.
A pályázatra ez év május 25-től 2022. május 25-ig, illetve a források rendelkezésre állásának napjáig – nyújthatók be a támogatási kérelmek a www.mvh.allamkincstar.gov.hu honlapon.
Az első értékelési szakasz 2020. június 30-áig tart. Az egyes értékelési határnapokig benyújtott projektek elbírálása együttesen történik.
Az érintettek a most megjelent pályázati felhívás részleteiről a www.szechenyi2020.hu oldalon tájékozódhatnak – tartalmazza az ismertetés.
Mezőgazdaságpályázattámogatástermelői csoporttermelői szervezetVP